Diari Oficial de la Generalitat Valenciana


Sumari del DOGV 3896, del 13-12-2000 (2000/10601)

RESOLUCIÓ de 2 de novembre de 2000, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10357


Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de novembre de 2000, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada. [2000/X10076]
  
Vist que l'Ordre de 29 de maig de 2000, de la Conselleria de Sanitat (DOGV núm. 3.783, de 30.06.00) va convocar i va establir les bases reguladores per a la concessió de beques per a finançar accions i projectes d'investigació específics sobre la infecció per VIH/sida i problemàtica relacionada.
  
Vist que, en els pressupostos de la Generalitat Valenciana per a l'exercici 2000 hi ha una dotació de 50.038.432 (deu milions) de pessetes (60.101,210) en el programa pressupostari 413.10, capítol IV, codi de línia 408/000/00.
  
Vist que les entitats representades pel personal de plantilla que al final s'allista, han sol·licitat beques per finançar accions i projectes d'investigació específics sobre la infecció per VIH/sida i problemàtica relacionada, en els termes previstos en l'ordre de referència.
  
Vist que el director general per a la Salut Pública efectua una proposta de concessió, pels motius que s'indiquen, de les beques esmentades, entre les entitats que n'han sol·licitades.
  
Atesos la normativa d'aplicació general, els informes estesos per la comissió avaluadora de les beques sobre els expedients de sol·licitud de beques presentats, determinades les prioritats i necessitats mitjançant la ponderació dels criteris a seguir per a la concessió d'ajudes que estableixen l'orde de convocatòria esmentada, procurant-se garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió d'ajudes a beques amb càrrec als crèdits del capítol de transferències corrents, segons que estableixen els article 45 i 46 del Decret Legislatiu de 26 de juny de 1991, el Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per això, i fent ús de les atribucions que em confereixen l'article 8 de l'Ordre de 29 de maig, de la Conselleria de Sanitat, el Decret 87/1999, de 30 de juliol, del Govern Valencià (DOGV núm. 3.551, de data 02.08.1999), modificat pel Decret 198/1999, de 19 d'octubre, del Govern Valencià, i la Llei de la Generalitat Valenciana 5/1985, de 30 de desembre, resolc:
  
Primer
  
Concedir les beques a les entitats representades pel personal de plantilla, per contribuir al finançament d'accions i projectes d'investigació específics sobre la infecció per VIH/sida i problemàtica relacionada, que s'indiquen en l'annex d'aquesta resolució, per un import total de deu milions (86.687.539) de pessetes (60.101,210 euros).
  
Segon
  
Segons que disposa l'article 2 l'Ordre de 29 de maig de 2000, el pagament de les subvencions es farà amb càrrec als pressupostos de la Generalitat Valenciana per a l'exercici 2000, programa pressupostari 413.10, capítol IV, codi de línia 408/000/00.
  
Tercer
  
El pagament de les ajudes es farà segons que disposa l'article 10 de l'Ordre de 10 de maig de 2000, és a dir:
  
a. Les ajudes podran finançar totalment o parcialment el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en aquesta ordre.
  
b. L'ajuda concedida als projectes aprovats s'incrementarà en un 10% que serà destinat a despeses institucionals i que haurà de ser gestionat per la comissió d'investigació del centre executor o un altre òrgan equivalent si és el cas.
  
c. L'import de les ajudes es lliurarà a favor de la institució on preste serveis l'investigador principal, i la institució es comprometrà a la gestió dels fons i a la realització de les contractacions que si cal siguen procedents, segons les normes que per la seua naturalesa jurídica li siguen d'aplicació.
  
d. L'ordenació del pagament de les ajudes concedides al personal que es regula en l'article 3 d'aquesta ordre es faran d'acord amb els criteris continguts en l'article 47 bis del Text Refós de la Llei de la Hisenda Pública de la Generalitat Valenciana, en la redacció donada per l'article 23 de la Llei 8/1995, de 29 de desembre, i per la Llei 9/1999, de 30 de desembre, ambdues de Mesures Fiscals, Administratives i d'Organització de la Generalitat Valenciana en els termes següents:
  
1. A la concessió de l'ajuda al projecte es lliurarà el 40% de la quantitat assignada. Aquest pagament estarà condicionat a la presentació prèvia de justificació de despeses que cobrisca el percentatge esmentat, a la presentació de l'aval bancari prestat en forma i condicions reglamentàries, o bé a la presentació de fiança dipositada davant els serveis territorials de la Conselleria d'Economia i Hisenda de la província corresponent.
  
2. Quan l'entitat haurà justificat el 40% ja lliurat se'n podrà pagar un 20% més si es justifiquen despeses per aquest percentatge.
  
3. El 40% restant el farà efectiu la Generalitat Valenciana tan prompte com es justifique correctament la totalitat de la quantitat concedida.
  
En qualsevol cas, el pagament de les ajudes que regula aquesta ordre podrà efectuar-se en una sola vegada, després de la presentació d'original o fotocòpia compulsada de les factures o justificants de les despeses efectuades per l'import total de la quantitat assignada.
  
La Conselleria de Sanitat podrà sol·licitar en qualsevol moment tots els documents que demostren el pagament per part dels beneficiaris de les despeses que van ser objecte de la beca.
  
Quart
  
Els beneficiaris de la beca van acreditar, en el moment en què va acabar el termini de presentació de les sol·licituds, que estaven al corrent de les obligacions tributàries i amb la Seguretat Social, de la manera que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
El contingut d'aquesta resolució, sense perjudici de la publicació en el Diari Oficial de la Generalitat Valenciana, la Conselleria de Sanitat l'ha de notificar individualment a l'entitat interessada, en la persona que la representa, l'investigador principal, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Els beneficiaris de les beques hauran d'aportar la justificació de les despeses corrents, corresponent a l'import total de les ajudes rebudes, abans de l'acabament de l'exercici 2000.
  
Contra la resolució d'adjudicació de les ajudes hi podran els interessats interposar un recurs contenciós administratiu, en el termini de dos mesos davant el Tribunal Superior de Justícia de la Comunitat Valenciana.
  
Sense perjudici del que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'escrit d'interposició del recurs s'enviarà a la Direcció General per a la Salut Pública.
  
València, 2 de novembre de 2000.- El conseller de Sanitat: Serafín Castellano Gómez.
  
ANNEX
  
Relació definitiva de beques concedides al personal de plantilla d'institucions sanitàries, centres i serveis dependents de la Conselleria de Sanitat, universitats, organismes públics i entitats públiques o privades de reconegut prestigi.
  
Entitat: Universitat Jaume I de Castelló
  
Investigador principal: Rafael Ballester Arnal
  
Títol del projecte: variables predictores de l'eficàcia d'un programa d'intervenció psicológica per a la promoció de l'Adherència al tractament en pacients amb infecció per VIH
  
Localitat: Castelló de la Plana
  
Beca concedida: 540.000 pessetes (3.245,523 euros)
  
Quantitat total: 600.000 pessetes (3.606,072 euros)
  
Entitat: Hospital Universitari la Fe de València
  
Investigador principal: Alberto Romeu Sarrió
  
Títol del projecte: ús de la ICSI com a tècnica de reproducció assistida útil per a reduir el risc de transmissió (horitzontal i vertical) del VIH en parelles serodiscordants.
  
Localitat: València
  
Beca concedida: 2.250.000 pessetes (13.522,772 euros)
  
Quantitat total: 2.500.000 pessetes (15.025,302 euros)
  
Entitat: Hospital General Universitari de València
  
Investigador principal: Enrique Ortega González
  
Títol del projecte: implicació de mutacions en les zones de ruptura proteolítica del precursor gag-pol com a determinant de resistència a fàrmacs inhibidors de la proteasa del virus d'immunodeficiència humana tipus I. Caracterització molecular de poblacions virals, d'àcids ribonuclèics defectius i el seu possible ús terapèutic.
  
Localitat: València
  
Beca concedida: 1.782.000 pessetes (10.710,035 euros)
  
Quantitat total: 1.800.000 pessetes (10.818,217 euros)
  
Entitat: Hospital General Universitari de València
  
Investigador principal: Enrique Ortega González
  
Títol del projecte: la renovació sanitària com a part de l'atenció integral al pacient VIH en una Unitat de Malalties Infeccioses. Estudi pilot.
  
Localitat: València
  
Beca concedida: 1.188.000 pessetes (7.140,023 euros)
  
Quantitat total: 1.200.000 pessetes (7.212,145 euros)
  
Entitat: Hospital General d'Alacant
  
Investigador principal: Joaquín Plazas Ruiz
  
Títol del projecte: quantificació del VIH en secrecions vaginals. Estudi de consistència d'un mètode de pres de mostres i factors determinants de la concentració viral
  
Localitat: Alacant
  
Beca concedida: 540.000 pessetes (3.245,465 euros)
  
Quantitat total: 600.000 pessetes (3.606,072 euros)
  
Entitat: Hospital General d'Alacant
  
Investigador principal: Joaquín Portilla Sogorb
  
Títol del projecte: estudi de la resposta immunitària i de la cinètica viral del VIH- I en pacients amb virèmia suprimida després de la suspensió no programada del tractament antiretroviral
  
Localitat: Alacant
  
Beca concedida: 1.881.000 pessetes (11.305,037 euros)
  
Quantitat total: 1.900.000 pessetes (11.419,229 euros)
  
Entitat: Facultat de Medicina de València
  
Investigador principal: José Viñas Ribes
  
Títol del projecte: efecte de la infecció amb VIH i de la teràpia antiretroviral d'alta eficàcia sobre l'estat redox del glutation i el metabolisme dels aminoàcids sofrats
  
Localitat: València
  
Beca concedida: 1.260.000 pessetes (7.572,752 euros)